b'\n_START_ARTICLE_\nShirakawa-go\n_START_SECTION_\nGassho-zukuri\n_START_PARAGRAPH_\nOmr\xc3\xa5det er pr\xc3\xa6get af kraftigt snefald om vinteren, hvorfor husene er bygget i den traditionelle japanske byggestil kaldet gassho-zukuri (som h\xc3\xa6nder i b\xc3\xb8n). Dette navn refererer til de meget stejle og store str\xc3\xa5tag. Mange af husene er flere hundrede \xc3\xa5r gamle og er helt konstrueret af tr\xc3\xa6 uden brug af s\xc3\xb8m eller skruer. P\xc3\xa5 grund af tagets h\xc3\xa6ldning er husene meget rummelige med mellem tre og fem etager med plads til en storfamilie og hjemmeindustri. P\xc3\xa5 de \xc3\xb8verste etager holdt man typisk silkesommerfugle og producerede silke.\n_START_SECTION_\nGassho-zukuri Minkaen\n_START_PARAGRAPH_\nP\xc3\xa5 grund af \xc3\xb8nsket om mere moderne huse og p\xc3\xa5 grund af bygningen af lokale d\xc3\xa6mninger og oversv\xc3\xb8mmelserne, der fulgte, er en del huse flyttet til et frilandsmuseum i Shirakawa-go.'